《辘轳金井·青溪夜泛，遇雨。和次山，叠前韵》
清代·吴庆焘

玉浆冰髓。沁新凉、江令宅边筵启。璧月难窥，怅烟笼秋水。

乌篷启倚。恰点滴、碎珠衣坠。一棹觥船，分明载得，六朝情泪。

齐梁故宫尽圮。剩颓垣断瓦，苔绣轻洗。玉树歌残，竟凄凉如此。

桑田海徙。听筝响、怕调银字。界甚鸿沟，教人梦断，昆明池里。

作者简介：吴庆焘，亦名庆恩，清末湖北咨议局议长，著名书法家、《襄阳四略》作者。